CELEX: 62014CN0495
Language: hr
Date: 2014-11-06 00:00:00
Title: Predmet C-495/14: Zahtjev za prethodnu odluku koji je 6. studenoga 2014. uputio Tribunale regionale di giustizia amministrativa di Trento (Italija) – Antonio Tita i dr. protiv Ministero della Giustizia i dr.

26.1.2015   
            
            
               HR
            
            
               Službeni list Europske unije
            
            
               C 26/12
            
         Zahtjev za prethodnu odluku koji je 6. studenoga 2014. uputio Tribunale regionale di giustizia amministrativa di Trento (Italija) – Antonio Tita i dr. protiv Ministero della Giustizia i dr.
   (Predmet C-495/14)
   (2015/C 026/15)
   Jezik postupka: talijanski
   
      Sud koji je uputio zahtjev
   
   Tribunale regionale di giustizia amministrativa di Trento
   
      Stranke glavnog postupka
   
   
      Tužitelji: Antonio Tita, Alessandra Carlin, Piero Constantini
   
      Tuženici: Ministero della Giustizia, Ministero dell’Economia e delle Finanze, Presidenza del Consiglio dei Ministri, Segretario Generale del Tribunale Regionale di Giustizia Amministrativa di Trento (TRGA)
   
      Prethodno pitanje
   
   Jesu li načelima uspostavljenima Direktivom Europskog parlamenta i Vijeća od 11. prosinca 2007. br. 2007/66/EZ (1) i Direktivama Vijeća br. 89/665/EEZ (2) i br. 92/13/EEZ (3), u vezi s poboljšanjem učinkovitosti postupaka pravne zaštite koji se odnose na sklapanje ugovora o javnoj nabavi, protivni talijanski nacionalni propisi poput onih o jedinstvenoj pristojbi, iz članka 9., članka 13. stavaka 6-bis i 6-bis.1, članka 14. stavka 3-ter Predsjedničkog dekreta od 30.5.2002., br. 115 (kako je postupno mijenjan naknadnim zakonskim izmjenama) i iz članka 1. stavka 27. Zakona od 24.12.2012, br. 228, koji određuju povećane iznose jedinstvene pristojbe za pristup upravnim sudovima u području koje se odnosi na sklapanje ugovora o javnoj nabavi.
   
      (1)  Direktiva 2007/66/EZ Europskog parlamenta i Vijeća od 11. prosinca 2007. o izmjeni direktiva Vijeća 89/665/EEZ i 92/13/EEZ u vezi s poboljšanjem učinkovitosti postupaka pravne zaštite koji se odnose na sklapanje ugovora o javnoj nabavi (SL L 335, str. 31.) (SL, posebno izdanje na hrvatskom jeziku, poglavlje 6., svezak 9., str.198.)
   
      (2)  Direktiva Vijeća 89/665/EEZ od 21. prosinca 1989. o usklađivanju zakona i drugih propisa u odnosu na primjenu postupaka kontrole na sklapanje ugovora o javnoj nabavi robe i javnim radovima (SL L 395, str. 33.) (SL, posebno izdanje na hrvatskom jeziku, poglavlje 6, svezak 6, str.3.)
   
      (3)  Direktiva Vijeća 92/13/EEZ od 25. veljače 1992. o usklađivanju zakona i drugih propisa o primjeni pravila Zajednice u postupcima nabave subjekata koji djeluju u sektoru vodnoga gospodarstva, energetskom, prometnom i telekomunikacijskom sektoru (SL L 76, str. 14.) (SL, posebno izdanje na hrvatskom jeziku, poglavlje 6, svezak 10, str. 72.)